พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยขอนแก่นพ.ศ. ๒๕๔๔ ภูมิพลอดุลยเดช ป.ร.ให้ไว้ ณ วันที่ ๑๑ธันวาคม พ.ศ. ๒๕๔๔เป็นปีที่ ๕๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยขอนแก่นอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย กับมาตรา ๔๕ วรรคสอง และมาตรา ๔๙ วรรคสองแห่งพระราชบัญญัติมหาวิทยาลัยขอนแก่น พ.ศ. ๒๕๔๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยขอนแก่น พ.ศ. ๒๕๔๔มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเว้นแต่บทบัญญัติมาตรา ๔ และมาตรา ๖ ให้ใช้บังคับตั้งแต่วันที่ ๑ มกราคม ๒๕๔๕เป็นต้นไปมาตรา ๓ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยขอนแก่น ดังนี้(๑) สาขาวิชาการจัดการการพัฒนาชนบท มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.และ การจัดการการพัฒนาชนบทดุษฎีบัณฑิต ใช้อักษรย่อ จ.พช.ด.(ข) โท เรียกว่า การจัดการการพัฒนาชนบทมหาบัณฑิตใช้อักษรย่อ จ.พช.ม.(ค) ตรี เรียกว่า การจัดการการพัฒนาชนบทบัณฑิตใช้อักษรย่อ จ.พช.บ.(๒) สาขาวิชาเกษตรศาสตร์ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด และเกษตรศาสตรดุษฎีบัณฑิต ใช้อักษรย่อ กษ.ด.(ข) โท เรียกว่า เกษตรศาสตรมหาบัณฑิต ใช้อักษรย่อ กษ.ม.(ค) ตรี เรียกว่า เกษตรศาสตรบัณฑิต ใช้อักษรย่อ กษ.บ.(๓) สาขาวิชาทันตแพทยศาสตร์ มีปริญญาสองชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.และ ทันตแพทยศาสตรดุษฎีบัณฑิต ใช้อักษรย่อ ท.ด.(ข) ตรี เรียกว่า ทันตแพทยศาสตรบัณฑิต ใช้อักษรย่อ ท.บ.(๔) สาขาวิชาเทคโนโลยี มีปริญญาหนึ่งชั้น คือ ตรี เรียกว่า เทคโนโลยีบัณฑิตใช้อักษรย่อ ทล.บ.(๕) สาขาวิชาพยาบาลศาสตร์ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.และ พยาบาลศาสตรดุษฎีบัณฑิต ใช้อักษรย่อ พย.ด.(ข) โท เรียกว่า พยาบาลศาสตรมหาบัณฑิต ใช้อักษรย่อ พย.ม.(ค) ตรี เรียกว่า พยาบาลศาตสรบัณฑิต ใช้อักษรย่อ พย.บ.(๖) สาขาวิชาแพทยศาสตร์ มีปริญญาสองชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.และ แพทยศาสตรดุษฎีบัณฑิต ใช้อักษรย่อ พ.ด.(ข) ตรี เรียกว่า แพทยศาสตรบัณฑิต ใช้อักษรย่อ พ.บ.(๗) สาชาวิชาเภสัชศาสตร์ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.และเภสัชศาสตรดุษฎีบัณฑิต ใช้อักษรย่อ ภ.ด.(ข) โท เรียกว่า เภสัชศาสตรมหาบัณฑิต ใช้อักษรย่อ ภ.ม.(ค) ตรี เรียกว่า เภสัชศาสตรบัณฑิต ใช้อักษรย่อ ภ.บ.(๘) สาขาวิชามนุษยศาสตร์และสังคมศาสตร์ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด. และศิลปศาสตรดุษฎีบัณฑิต ใช้อักษรย่อ ศศ.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๙) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.และ บริหารธุรกิจดุษฎีบัณฑิต ใช้อักษรย่อ บธ.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๑๐) สาขาวิชาเศรษฐศาสตร์ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.และ เศรษฐศาตรดุษฎีบัณฑิต ใช้อักษรย่อ ศ.ด.(ข) โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค) ตรี เรียกว่า เศรษฐศาสตรบัณฑิต ใช้อักษรย่อ ศ.บ.(๑๑)สาชาวิชาวิทยาศาสตร์พื้นฐานและสาขาวิชาวิทยาศาสตร์ประยุกต์ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.และ วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๒) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.และ วิศวกรรมศาสตรดุษฎีบัณฑิต ใช้อักษรย่อ วศ.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๑๓) สาชาวิชาศิลปกรรมศาสตร์ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.และ ศิลปกรรมศาสตรดุษฎีบัณฑิต ใช้อักษรย่อ ศป.ด.(ข) โท เรียกว่า ศิลปกรรมศาสตรมหาบัณฑิต ใช้อักษรย่อ ศป.ม.(ค) ตรี เรียกว่า ศิลปกรรมศาสตรบัณฑิต ใช้อักษรย่อ ศป.บ.(๑๔) สาขาวิชาศึกษาศาสตร์ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.และ ศึกษาศาสตรดุษฎีบัณฑิต ใช้อักษรย่อ ศษ.ด.(ข) โท เรียกว่า ศึกษาศาสตรมหาบัณฑิต ใช้อักษรย่อ ศษ.ม.(ค) ตรี เรียกว่า ศึกษาศาสตรบัณฑิต ใช้อักษรย่อ ศษ.บ.(๑๕) สาขาวิชาสถาปัตยกรรมศาสตร์ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.และ สถาปัตยกรรมศาสตรดุษฎีบัณฑิต ใช้อักษรย่อ สถ.ด.(ข) โท เรียกว่า สถาปัตยกรรมศาสตรมหาบัณฑิต ใช้อักษรย่อ สถ.ม.(ค) ตรี เรียกว่า สถาปัตยกรรมศาสตรบัณฑิต ใช้อักษรย่อ สถ.บ.(๑๖) สาขาวิชาสัตวแพทยศาสตร์ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.และ สัตวแพทยศาสตรดุษฎีบัณฑิต ใช้อักษรย่อ สพ.ด.(ข) โท เรียกว่า สัตวแพทยศาสตรมหาบัณฑิต ใช้อักษรย่อ สพ.ม.(ค) ตรี เรียกว่า สัตวแพทยศาสตรบัณฑิต ใช้อักษรย่อ สพ.บ.(๑๗) สาขาวิชาสาธารณสุขศาสตร์ มีปริญญาสามชั้น คือ(ก) เอก เรียกว่า ปรัชญาดุษฎีบัณฑิต ใช้อักษรย่อ ปร.ด.และ สาธารณสุขศาสตรดุษฎีบัณฑิต ใช้อักษรย่อ ส.ด.(ข) โท เรียกว่า สาธารณสุขศาสตรมหาบัณฑิต ใช้อักษรย่อ ส.ม.(ค) ตรี เรียกว่า สาธารณสุขศาสตรบัณฑิต ใช้อักษรย่อ ส.บ.ทั้งนี้ให้ระบุชื่อสาขาวิชาหรือวิชาเอกไว้ในวงเล็บต่อท้ายปริญญาด้วย ถ้ามีมาตรา ๔ ครุยวิทยฐานะของมหาวิทยาลัยขอนแก่นมีสามชั้น คือ(๑) ครุยดุษฎีบัณฑิต ทำด้วยผ้าโปร่งสีขาว มีสำรดรอบขอบและที่ต้นแขนกับปลายแขนพื้นสำรดทำด้วยสักหลาดสีขาว ขนาดกว้าง ๑๐ เซนติเมตร มีแถบทอง ขนาด ๑ เซนติเมตรทับบนริมทั้งสองข้าง เว้นระยะอีก ๕ มิลลิเมตร มีแถบสักหลาดสีตามสีประจำมหาวิทยาลัย ขนาด ๕ มิลลิเมตร ทั้งสองข้าง เว้นระยะอีก ๕ มิลลิเมตรมีแถบทอง ขนาด ๑ เซนติเมตร ทั้งสองข้างตอนกลางมีแถบสักหลาดสีแดงชาดติดทับด้วยสักหลาดสี ตามสีประจำสาขาวิชา ขนาด ๑เซนติเมตร และมีตรามหาวิทยาลัยทำด้วยโลหะสีเงิน ขนาดสูง ๔ เซนติเมตร ติดตามทางดิ่งกลางสำรดบนสักหลาดตอนหน้าอกทั้งสองข้าง(๒) ครุยมหาบัณฑิต เช่นเดียวกับครุยดุษฎีบัณฑิตแต่พื้นสำรดตอนกลางทำด้วยแถบสักหลาดสีดำ(๓) ครุยบัณฑิต เช่นเดียวกับครุยมหาบัณฑิตแต่พื้นสำรดตอนกลางทำด้วยแถบสักหลาดสีตามสีประจำสาขาวิชา ขนาด ๓ มิลลิเมตร แทนมาตรา ๕ ครุยประจำตำแหน่งและเครื่องหมายประกอบครุยประจำตำแหน่งนายกสภามหาวิทยาลัยอุปนายกสภามหาวิทยาลัย กรรมการสภามหาวิทยาลัย ผู้บริหาร และคณาจารย์ของมหาวิทยาลัยขอนแก่น มีลักษณะดังนี้เป็นครุยพื้นผ้าโปร่งสี่ขาว มีสำรดรอบขอบและที่ต้นแขนกับปลายแขนพื้นสำรดทำด้วยสักหลาดสีขาว ขนาดกว้าง ๑๒ เซนติเมตร มีแถบทอง ขนาด ๑ เซนติเมตรทับบนริมทั้งสองข้าง เว้นระยะ ๕ มิลลิเมตร มีแถบสักหลาดสี ตามสีประจำมหาวิทยาลัยขนาด ๑ เซนติเมตร ทั้งสองข้าง เว้นระยะ ๕ มิลลิเมตร มีแถบทอง ขนาด ๑ เซนติเมตรและแถบสักหลาดสีแดงชาด ขนาด ๕ มิลลิเมตร ทั้งสองข้าง ตอนกลางมีแถบสักหลาดสีตามสีประจำมหาวิทยาลัย ขนาด ๓ เซนติเมตร และมีตรามหาวิทยาลัยทำด้วยโลหะสีทองขนาดสูง ๔ เซนติเมตร ติดตามทางดิ่ง กลางสำรดบนสักหลาดตอนหน้าอกทั้งสองข้างครุยประจำตำแหน่งของนายกสภามหาวิทยาลัยและอุปนายกสภามหาวิทยาลัยให้มีสร้อยทำด้วยโลหะสีทองพร้อมด้วยเครื่องหมายของมหาวิทยาลัยตามแบบที่สภามหาวิทยาลัยกำหนดระหว่างตรามหาวิทยาลัยขอนแก่นทั้งสองข้างยึดติดกับครุยประมาณร่องหัวไหล่ด้วยสำหรับครุยประจำตำแหน่งคณาจารย์ของมหาวิทยาลัยให้ตรามหาวิทยาลัยทำด้วยโลหะสีเงินมาตรา ๖ ให้สีดินแดงเป็นสีประจำมหาวิทยาลัยขอนแก่นและสีประจำสาขาวิชามาตรา ๗ เข็มวิทยฐานะของมหาวิทยาลัยขอนแก่นมีลักษณะเป็นรูปตราของมหาวิทยาลัยดุนนูน ตั้งอยู่บนแถบชื่อสาขาวิชา ขนาดสูง ๔.๕เซนติเมตร ทำด้วยโลหะสีเงิน ด้านหลังจารึกรุ่น เลขทะเบียน ชื่อ นามสกุลอักษรย่อปริญญา และปีการศึกษาที่ได้รับปริญญามาตรา ๘ ให้มหาวิทยาลัยขอนแก่นจัดทำครุยวิทยฐานะเข็มวิทยฐานะ และครุยประจำตำแหน่งตามพระราชกฤษฎีกานี้ไว้เป็นตัวอย่างมาตรา ๙ ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากได้มีการประกาศใช้บังคับพระราชบัญญัติมหาวิทยาลัยขอนแก่นพ.ศ. ๒๕๔๑ และมาตรา ๔๕ วรรคสอง กับมาตรา ๔๙ วรรคสองแห่งพระราชบัญญัติดังกล่าวบัญญัติว่า การกำหนดให้สาขาวิชาใดมีปริญญาชั้นใด และจะให้อักษรย่อสำหรับสาขาวิชานั้นอย่างไรและการกำหนดลักษณะ ชนิด ประเภท และส่วนประกอบของครุยวิทยฐานะเข็มวิทยฐานะและครุยประจำตำแหน่งให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้วิชชุตา/ผู้จัดทำ๓ พฤษภาคม ๒๕๕๔นฤตยา/ผู้ตรวจ๓๐ พฤษภาคม ๒๕๕๔[๑] ราชกิจจานุเบกษา เล่ม๑๑๘/ตอนที่ ๑๑๓ ก/หน้า ๑/๑๑ ธันวาคม ๒๕๔๔